D'entre todas as formas  exposadas, a sobén dos u más d'ellas se pueden sentir coexistindo en bells puntos cheograficos, y mesmo puede que un mesmo parlant en diga una u l'altra aleatoriament en a mesma conversa. En iste estau se puede sentir o suyo emplego actual, p. ex, en l'Aínsa, a Buerda, Escalona y totz os lugars en a redolada, en a val d'a Cinca en Sobrarbe, en os que predominantement se diz «bucho» en l'actualidat, pero ocasionalment tamién se deixa sentir a forma «buxo» u dica «buixo», en estando ista zaguera la que muitos consideran más «antiquada» y «basta», cosa que, como han gosau sinyalar muitos autors, tamién puede significar que sia la más chenuinament aragonesa.